Miks? Oletame, et vähemalt osa poode määrasid hinnad, mis olid odavamad kui 20 kr. Vaatame poodi, mis määras kõige madalama hinna. Selle poe kohta on teada, et kui tarbijad seda hinda näevad, siis nad selle hinnaga ka ostavad, sest järgmistes poodides oleks hind kallim ja lisaks tuleks maksta  otsimiskulu. Aga mis juhtuks, kui see pood tõstaks hinda 5 sendi võrra? Siis oleks tema hind kõige odavamast hinnast maksimaalselt ainult 5 senti kallim ja seetõttu oleks iga tema hinda nägev tarbija ikkagi nõus selle hinnaga ostma. Nii tõstaks kõige odavama hinnaga firma alati hinda 5 sendi võrra, kuni kõik hinnad saavad võrdseks 20 krooniga.